Падом Бастиље 14. јула 1789. године започела је Француска револуција. Народна уставотворна скупштина доноси 5. августа одлуку о укидању феудализма у Француској. Други значајнији акти су: Декларација права човека и грађанина којом је уведена једнакост свих грађана пред законом и устав из 1791. године. Новим уставом Француска је престала да буде апсолутистичка и постала уставна монархија. Краљ је из Версаја пребачен у Париз (Марш на Версај). Политички живот био је веома буран и због свестраног рада скупштине. Истомишљеници су почели да се окупљају у клубове. Најпознатији клубови били су: Јакобински клуб (републиканци предвођени Максимилијаном Робеспјером), жирондинци (радикални републиканци), кордиљерски клуб (ситна буржоазија и сиромашније становништво; Жан Пол Мара, Жорж Дантон) и фејански клуб (монархисти). У почетку револуције, власт су држали жирондинци.